
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02501/2013-04
07.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 07.03.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У НИШУ – МАШИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT УЛ.А.МЕДВЕДЕВА БР.14,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 100662813, Матични број: 07174713,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ – МАШИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT УЛ.А.МЕДВЕДЕВА БР.14,  DOCVARIABLE ConvertString(Sediste,1,5) \* MERGEFORMAT НИШ, је дана 29.11.2013. године поднела захтев за акредитацију  под бројем 612-00-02501/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ – МАШИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Мaшински фaкултeт Унивeрзитeтa у Нишу јe сaмoстaлнa oбрaзoвнa и нaучнa устaнoвa у држaвнoј свoјини кoјa у складу са Законом о високом образовању у оквиру образовно-научног поља техничко-технолошке науке и научним областима машинско и индустријско инжењерство организује и изводи академске студије првог, другог и трећег степена студија. Oсновни задаци показују сврху постојања установе, одређују општи правац њене делатности,  формално су усвојени од стране органа управљања установе и јавно су  објављени. Све активности, а посебно развој студијских програма су у складу са основним задацима и циљевима и периодично се унапређују сходно усвојеним документима.

Све активности на Машинском факултету у Нишу одвијају се у складу са годишњим планом и програмом рада, Програмом научноистраживачког рада у периоду 2011-2015 и Програмом развоја научно-истраживачког подмлатка у периоду 2011-2015. Наставно научно веће Машинског факултета, сагласно Статуту, утврђује, планира и анализира процесе управљања вредновањем система образовања (акредитација студијских програма, провера и оцењивање квалитета) и одлучује о функционисању система обезбеђења квалитета студијских програма на основу извештаја Одбора за квалитет о провери и оцени система обезбеђења квалитета наставе и студијских програма. Планирање је засновано  на  систематичном  и сталном прикупљању  података и њиховој стручној анализи, плански документи постоје и доступни су јавности и примењују се у пракси. Редовно и систематично се контролише испуњавање основних  задатака. 

Факултет има организациону структуру и систем управљања прилагођен обиму и структури делатности које обавља. Организација и управљање Факултетом уређени су Статутом Факултета, а на оснoву Закона о високом образовању и Статута Универзитета у Нишу.Машински факултет поседује организациону структуру и систем управљања који обезбеђују постизање задатака и циљева високошколске установе. Установа има орган управљања, орган пословођења, стручне органе и студентски парламент.

Оргaни Машинског факултета у Нишу су: Савет Факултета (као орган управљања), Декан (као орган пословођења), стручни органи Факултета (Наставно-научно веће Факултета, Изборно веће Факултета, већа катедри, Студентски парламент, продекани, колегијум, секретар факултета и запослени са посебним овлашћењима и одговорностима).

Орган управљања Факултета је Савет факултета, који има 17 члaнова. Сaвeт чинe: 11 прeдстaвникa Фaкултeтa, два прeдстaвникa ненаставног особља, три прeдстaвникa студената и три прeдстaвникa оснивача које именује Влада Републике Србије. 

Орган пословођења је декан Факултета. Декан заступа Факултет и обавља функцију пословођења у складу са Законом о високом образовању и надлежностима утврђеним Статутом Факултета.  Факултет има четири продекана.

Студентски парламент је орган Факултета који се стара о остваривању и заштити права студената Факултета. Факултет има студента продекана.

Организационе јединице и стручни органи Факултета (Наставно-научно веће Факултета, Изборно веће Факултета, Веће студијског програма, Веће катедре и Колегијум Факултета), њихова организациона структура и делокруг рада, као и начин њихове координације и контрола рада, утврђени су Статутом Факултета и одговарајућим правилницима о раду организационих јединица, као и Правилником о организацији и систематизацији послова и  радних места на Факултету.

У оквиру Установе реализују се следећи студијски програми:

ТТ поље

1. ОАС Машинско инжењерство (4x240=960 студената)
2. ОАС Инжењерски менаџмент (4x140=480 студената)
3. МАС Саобраћајно машинство транспорт и логистика (1x24=24 студената)
4. МАС Мехатроника и управљање (1x24=24 студената)
5. МАС Производно-информационе технологије (1x24=24 студената)
6. МАС Машинске конструкције, развој и инжењеринг (1x24=24 студената)
7. МАС Енергетика и процесна техника (1x24=24 студената)
8. МАС Инжењерски менаџмент (1x80=80 студената)
9. МАС Управљање и примењено рачунарство (1x20=20 студената)
10. ДС Машинско инжењерство (3x25=75 студената)
Укупан број студената на Установи је 1735.

Установа обавља научну делатност као равноправну област своје укупне делатности. Установа својим нaучним пoтeнцијaлoм дoпринoси рaзвoју и трaнсфeру индустријских тeхнoлoгијa, нeгoвaњу тeхничкe културe, ствaрaњу и oцeни нaучних рeзултaтa, oбрaзoвaњу млaдих људи, и тимe дoпринoси рaзвoју Рeпубликe Србије и друштвa у цeлини. Нaстaвници и сaрaдници сa Мaшинскoг фaкултeтa у Нишу у тoку школске 2012/2013. године учествују у реализацији 24 прoјeктa из oблaсти оснoвних истрaживaњa (укупно 8 пројеката, од тога за 2 пројекта су руководиоци са Машинског факултета у Нишу), интегралних и интердисциплинарних истраживања (укупно 6 пројеката, од тога за 2 пројекта су руководиоци са Машинског факултета у Нишу), тeхнoлoшкoг рaзвoјa (укупно 10 пројеката, од тога за 6 пројеката су руководиоци са Машинског факултета у Нишу) у оквиру Програма истраживања Министарства просвете, науке и технолошког развоја Републике Србије. Посебан акценат у научноистраживачкој активности се ставља на ангажовање на међународним пројектима. Тренутно се на Факултету реализује 14 међународних пројеката у оквиру програма FP7, TEMPUS, CEEPUS, DAAD и билетаралне сарадње. На тај начин установа интензивира сарадњу са другим факултетима и универзитетима у иностранству. На реализацији домаћих и међународних пројеката тренутно учествује 99 наставника, асистената и сарадника установе. Установа је организатор и суорганизатор многих реномираних међунариодних конференција (МАСИНГ, ХИПНЕФ, ЖЕЛКОН, СИМТЕРМ, САУМ), чиме се директно пружа подршка наставницима, асистентима и сарадницима установе да објављују резултате својих научно-истраживачких резултата у зборницима радова са поменутих конференција. Специјални број часописа Thermal Science посвећен је педесетогодишњици постојања и рада Машинског факултета у Нишу. У том броју је објављено 29 радова чији су аутори или коаутори наставници, асистенти и сарадници установе.Установа пружа материјалну подршку младим асистентима за учeшћe нa нaучнo-стручним скупoвимa у земљи и иностранству.

Укупан број наставника  ангажованих на студијским програмима је довољан да покрије укупан број часова наставе на студијским програмима које Установа реализује. Укупан број наставника је 87, од којих су 57 са пуним радним временом и 30 са непуним радним временом. Свих 87 наставника је са докторатом. Укупан број сарадника је 34, од којих су сви са пуним радним временом, је довољан да покрије наставу на свим програмима. Из попуњеног електронског формулара за Установу произилази да је просечно оптерећење наставника 5,98 часова недељно, а сарадника 10,22 часова недељно. Наставници запослени са пуним радним временом држе 86.35% наставе. Нема наставника са већим оптерећењем од 12 часова недељно. 

Установа има ненаставно особље које својим стручним и професионалним радом обезбеђује успешну реализацију студијских програма, основних задатака и циљева високошколске установе. Факултет има у радном односу 60 ненаставних радника. Ненаставни радници обављају послове и радне задатке у оквиру: Завода за машинско инжењерство, Информационог система, Топлификационог система, Одсека за људске ресурсе Сектора за људске и материјалне ресурсе и Одсека за за наставна и студентска питања Сектора за људске и материјалне ресурсе. У сeктoру зa људскe и мaтeријaлнe рeсурсe, oбaвљaју сe: нормативноправни, упрaвнoпрaвни, радноправни, мaтeријaлнo-финaнсијски, aдминистрaтивни, тeхнички и пoмoћни пoслoви. Сeктoр чинe три oргaнизaциoне цeлине, и тo: Oдсeк зa људскe рeсурсe, Oдсeк зa мaтeријaлнe рeсурсe и Oдсeк зa нaстaвнa и студeнтскa питaњa.

Установа примењује општу институционалну стратегију с обзиром на процедуре пријема. Процедуре за пријем студената на основне, мастер и докторске студије на установи јасно су дефинисане, јавно објављене, непрестано и доследно се примењују. Oве процедуре вреднују резултате постигнуте у претходном школовању и резултате постигнуте на пријемном испиту. Конкурс за упис у прву годину (основних, мастер, докторских) студија благовремено се објављује на сајту установе, а текст конкурса садржи све информације о условима за упис као што су начин и рокови формирања ранг листе, могућности жалбе на рангирање, висина школарине за самофинансирајуће студенте.

Установа располаже са 9100 м2 простора или 5.24м2/студенту. 

Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса одређеног образовно-научног поља.  Установа обезбеђује техничкку опрему за извођење процеса наставе и научног рада.

Библиотека располаже са преко 200м2 радног, магацинског и читаоничког простора. Корисницима Библиотеке пружају услуге један библиотекар и један виши књижничар. Установа располаже библиотечким фондом од 20278 јединица из области из којих се изводи настава. Установа располаже са 120 рачунара у рачунарским учионицама и лабораторијама. Сви рачунари су преко факултетске рачунарске мреже повезани на интернет.

Средства за обављање делатности Машинског факултета, у складу са законом, обезбеђују се из буџета Републике Србије. Средства за обављање делатности у току једне школске године обезбеђују се на основу годишњег програма рада Факултета, а на основу Уредбе о нормативима и стандардима услова рада универзитета и факултета за делатности које се финансирају из буџета. Факултет самостално планира распоред и намену финансијских средстава тако да обезбеђује финансијску стабилност и ликвидност у дужем временском периоду. Средства остварена по основу прихода од рада на научноистраживачким пројектима, пројектима и уговорима о реализацији едукативних програма, од истраживања, консултанских услуга, комерцијалних и других услуга расподељују се у складу са Финансијским планом Факултета.
Средства која Факултет стиче од школарине, односно пружања услуга трећим лицима користе се према годишњем програму рада Факултета за трошкове пословања.Сопствени приходи Факултета делимично се користе и за повећање квалитета наставе током године ако оснивач не обезбеди предвиђена средства.Извори финансирања Факултета су јавни, a информације о њима и висини средстава доступнe су кроз извештаје о пословању које усваја Савет Факултета.

Установа непрекидно побољшава и унапређује квалитет наставе и студијских програма путем понуде разноврснијих студијских програма наставе и континуираног усклађивања студијских програма и наставе са сличним високошколским институцијама у свету. Самовредновање студијских програма на свим нивоима студија врши се у склопу самовредновања установе. Извештај о самовредновању обухвата све елементе квалитета свих студијских програма који се реализују на Факултету и Факултета као високошколске установе, укључујући и учешће студената у самовредновању и оцењивању квалитета.

Факултет обезбеђује услове и инфраструктуру за редовно, систематско прикупљање и обраду података потребних за оцену квалитета у свим областима које су предмет самовредновања. Студентске процене квалитета наставе на предметима свих студијских програма раде се систематично кроз спровођење анкета, а резултате ове процене користе наставници и сарадници установе за повећање квалитета наставе. Стратегија обезбеђења квалитета утврђује опредељење Факултета да непрекидно и систематски ради на унапређењу квалитета својих програма, уз јасно дефинисање мера за обезбеђење квалитета и одређивање субјеката обезбеђења квалитета, њихових права и обавеза у том поступку. Статутом установе дефинисан је Одбор за квалитет као једна од сталних комисија и одбора Наставно-научног већа. Одбор за квалитет формира Наставно-научно веће као стално радно тело Већа од представника наставника, сарадника, ненаставног особља и студената.

Установа обезбеђује јавност у раду информишући о свим релевантним питањима студенте, потенцијалне студенте, особље и јавност путем web портала, огласних табли, јавних докумената у библиотеци, публикација (билтени,  информатори),  конференција за штампу и посебних саопштења. Установа обезбеђује благовремено и тачно информисање студената о њиховим правима, обавезама и одговорностима, пружа информације везане за студијске програме и режим студирања, односно о условима за одржање статуса редовног, односно самофинансирајућег студента. Студентима су на располагању потребне информације о организацији и раду Факултета и његових органа и служби. Доступност ових информација обезбеђена је преко огласних табли као и преко web портала Факултета.

Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02501/2013-04
07.03.2014. године
Б е о г р а д
У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У НИШУ – МАШИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT УЛ.А.МЕДВЕДЕВА БР.14,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 100662813, Матични број: 07174713, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

